नेताओं की तरह मीडिया भी जनता का सेवक
किसी देश को चार स्तंभों की जरूरत होती है। देश के बाकी तीन स्तंभों को मीडिया बराबर रखता है। भारतीयता भारतीयों से ही बनती है। राजनेताओं की तरह मीडिया भी जनता का सेवक ही है। आज दुनिया में मीडिया वन-वे की तरह काम कर रही है। हर तरफ मीडिया की ही बात हो रही हैं। ऐसा दो ही स्थिति में होता हैं, जब किसी का उदय हो रहा हो या किसी का अंत। यह बातें शनिवार को विवेक अग्निहोत्री ने दो दिनी चिंतन यज्ञ के उद्घाटन में ‘संचार माध्यम’ विषय पर खेल प्रशाल स्थित लाभ मंडपम में कही। आयोजन डॉ. हेडगेवार स्मारक समिति द्वारा किया गया।
अग्निहोत्री ने कहा- लीडरशिप अच्छी हो या बुरी, यह तो वक्त बताता है, लेकिन देश को सही दिशा में जाने के लिए इसका सही होना जरूरी है। कुछ सालों में हमारी लीडरशिप कमजोर हुई है। आज हमें खतरा बाहर से नहीं अंदर के लोगों से ही है। देश में क्रांति महिलाएं ही लाएंगी। इसके पहले मुख्य अतिथि शिवसिंह मेहता और रंगकर्मी राजेंद्र देशमुख ने संबोधित किया। कार्यक्रम की शुरुआत संयोजक विवेक गोरे ने की। अतिथियों का स्वागत समिति अध्यक्ष ईश्वर हिंदुजा ने किया।
अग्निहोत्री संबोधित करते हुए।
hin_Deva hin_Deva hin_Deva awa_Deva